༈ འོད་མཚན་སྟོང་ཕྲག་ཟེར་འཕྲེང་མཛོད་སྤུ་ནས། །འཕྲོས་པའི་འཁོར་འདས་
གདུང་སེལ་གར་གྱི་དབང་། །བདེ་ལྡན་ཞིང་དུ་ཉིང་མཚམས་སྦྱར་མ་ཐག །འདབ་
སྟོང་ཟེའུ་འབྲུར་བརྫུས་ཏེ་སྐྱེ་བར་ཤོག །རྣམ་དཔྱོད་ཨུཏྤལ་གྱིས་བཏེག་ལེགས་བཤད་
ཀྱི། །རལ་གྲིས་འཁྲུལ་པའི་དྲ་བ་ཡོངས་གཅོད་པ། །བློ་བཟང་སྙན་གྲགས་འབར་བའི་
རིང་ལུགས་ལ། །ཚེ་རབས་ཀུན་ཏུ་འཇུག་པར་བདག་བྱིན་རློབས། །ངག་དབང་ཟུར་
(༢༦༡ན)ཕུད་ལྔ་པའི་བློ་གྲོས་གཏེར། །སྐལ་བཟང་གདུལ་བྱར་སྒོ་བརྒྱ་འབྱེད་ནུས་པ། །
རྒྱ་ཆེ་ཆོས་ཀྱི་གནས་དོན་མཚོ་བྱུང་མས། །སྩལ་བའི་བཤེས་ཁྱོད་ཐུགས་རྗེས་རྟག་
ཏུ་བཟུང་། །འཕྲིན་ལས་རིགས་འཛིན་དར་ནག་བེར་ཆེན་སྐུ། །ལངྐའི་རྒྱལ་པོར་
ཀརྨ་གུ་རུའི་གར། །ཆེར་ཁྲོས་ཡང་གསང་དྲག་པོས་བདུད་བཞིའི་དཔུང་། །ཆོམས་
ལ་སྣང་སྲིད་དྲེགས་པ་བྲན་འཁོལ་མཛོད། །ཞི་ཁྲོ་ནས་བཟུང་གྲོང་རྒྱུ་འགོང་པོའི་
བར། །ཕྱག་རྒྱ་མ་ལུས་ཟིལ་གནོན་སྟང་སྟབས་ཀྱི། །ཁྲོ་གཏུམ་ཕལ་ཆེར་ལག་ཆ་དུས་
གཅིག་ཏུ། །འཆོར་བྱེད་འཇམ་དཔལ་རྡོ་རྗེས་རྟག་བྱིན་རློབས། །ཞེས་གོང་དཀར་བ་
བློ་བཟང་དཔལ་འབྱོར་གྱིས་འོད་དཔག་མེད། རྗེ་བཙུན་བཙོང་ཁ་པ་ཆེན་པོ་འདི་
གའི་འདྲ་འབག །ཡང་གསང༌། འཇམ་དཔལ་ཕྱག་རྒྱ་ཟིལ་གནོན་བཅས་པའི་བྲིས་
2R 2
ཐང་བཞེངས་པའི་རྒྱབ་ཡིག་དགོས་ཚུལ་ལྟར་ཟ་ཧོར་གྱི་བནྡེས་སྦྱར་བའི་ཡི་གེ་པ་ནི་
དཔལ་གྲོང་སྔགས་རམས་པ་ངག་དབང་དགེ་ལེགས་སོ།། །།